Baltijos šalių dainų ir šokių šventės
Baltijos šalių dainų ir šokių šventės (est. Laulupidu, latv. Dziesmu svētki, liet. Dainų šventės) – tradicinis tautinio meno (daugiausia dainų ir šokių) festivalis, organizuojamas Baltijos šalyse. Nors istoriškai dainų šventės buvo didelėje Europos dalyje paplitęs reiškinys, šiuo metu yra išlikęs tik Baltijos šalyse. 2003 m. lapkričio 7 d. UNESCO pripažino Estijos, Latvijos ir Lietuvos dainų ir šokių švenčių tradiciją ir simboliką Žmonijos žodinio ir nematerialaus kultūros paveldo šedevru.